છત્તીસગઢના બસ્તરમાં દશેરા ઊજવવાનું મુખ્ય કારણ રામનો રાવણ પર વિજય નથી, પરંતુ અહીંના લોકો વિજયાદશમીને માતા દંતેશ્વરીની આરાધનાને સમર્પિત એક પર્વના સ્વરૂપમાં મનાવે છે. દંતેશ્વરી માતા બસ્તરના લોકોનાં આરાધ્ય દેવી છે, જે માતા દુર્ગાનું જ સ્વરૂપ છે અને અહીં આ પર્વ 75 દિવસ સુધી ચાલે છે. તેની શરૂઆત શ્રાવણ માસની અમાસે થાય છે અને તેનું સમાપન અશ્વિન માસના શુક્લ પક્ષની ત્રયોદશીના ઓહાડી પર્વથી થાય છે.